ผลตอบแทนบอนด์พุ่งรับ‘ประสาร’
&nbsp;
17 ส.ค. 2554

โพสต์ทูเดย์ — ผลตอบแทนพันธบัตรรัฐพุ่ง 0.150.20% รับผู้ว่าการ ธปท.คนใหม่ ธนาคารอสังหาฯ เฮโลออกหุ้นกู้ ส่วนพลังงานวูบตามมาบตาพุด
นายนิวัฒน์ กาญจนภูมินทร์ กรรมการผู้จัดการ สมาคมตลาดตราสารหนี้ไทย เปิดเผยว่า ขณะนี้ผลตอบแทนพันธบัตรรัฐบาลปรับตัวเพิ่มขึ้น 0.150.20% โดยพันธบัตรอายุเฉลี่ย 713 ปี ขึ้นมาอยู่ที่ 3.5% หลังจากนายประสาร ไตรรัตน์วรกุล ว่าที่ผู้ว่าการธนาคารแห่งประเทศไทย (ธปท.) ส่งสัญญาณอัตราดอกเบี้ยจะปรับตัวเพิ่มขึ้น จากก่อนหน้าที่ผลตอบแทนลดลงต่อเนื่อง
สำหรับแนวโน้มการออกหุ้นกู้ในช่วงครึ่งปีหลัง จะเห็นเอกชนรายใหญ่ระดมเงินมากขึ้น เพื่อต้องการเงินที่มีต้นทุนคงที่และนำเงินไปขยายธุรกิจรับเศรษฐกิจเติบโต เชื่อว่าปีนี้เอกชนออกหุ้นกู้ 2.5 แสนล้านบาท จากครึ่งปีแรกออกหุ้นกู้แล้ว 1.67 แสนล้านบาท
นายนิวัฒน์ กล่าวว่า ธนาคารพาณิชย์ออกหุ้นกู้มากขึ้นเพื่อนำเงินมาปล่อยสินเชื่อ โดยครึ่งปีแรกธนาคารออกสัดส่วน 36% ของทั้งตลาด หรือระดมเงินแล้ว 9.7 หมื่นล้านบาท จากทั้งปีก่อนออกหุ้นกู้ 6.5 หมื่นล้านบาท ตามด้วยกลุ่มสถาบันการเงินออกสัดส่วน 14% 
สำหรับอันดับสาม คือ อสังหาริมทรัพย์ 14% ครึ่งปีระดมเงิน 2.6 หมื่นล้านบาท จากปีก่อนทั้งปีออก 3.3 หมื่นล้านบาท ส่วนพลังงานลดลงเหลือ 12% จากปีก่อนอยู่ที่ 50% จากปัญหามาบตาพุดทำให้การลงทุนของธุรกิจภาคนี้ชะลอตัวลง 
น.ส.อริยา ติรณะประกิจ ผู้ช่วยกรรมการผู้จัดการ สมาคมตลาดตราสารหนี้ไทย กล่าวว่า สิ้นปีนี้นักลงทุนต่างชาติจะกลับมาถือครองตราสารหนี้สุทธิ 1.3 แสนล้านบาท จากปัจจุบัน 9.2 หมื่นล้านบาท เพิ่มขึ้นจากก่อนหน้าอยู่ที่ 56 หมื่นล้านบาท เพราะเศรษฐกิจสหรัฐและยุโรปยังมีปัญหา